અમદાવાદમાં બનેલા આ પ્રકારનાં બનાવોને ધ્યાને લઇને હવે પોલીસે પણ લોકોને સલાહ આપતા કહ્યુ કે કોઇ પણ જગ્યાએ તમારુ ડેબિટ કાર્ડ ઘસતા ચેતી જાઓ. હવે પ્રશ્ન એ થાય છે કે આ ચોર કેવી રીતે આ ચોરી કરે છે. જાણીને નવાઇ લાગશે કે આંતરરાષ્ટ્રીય ઓનલાઇન શોપીંગ સાઇટ પર આ પ્રકારનાં ચોર માટે એક સ્કીમર નામનું મશીન વેચાઇ રહ્યુ છે, જે તમારા ડેબિટ કાર્ડની તમામ માહિતી માત્ર એક જ સેકન્ડમાં કોપી કરી મોલમાં વેચાતા બ્લેન્ક સ્માર્ટ કાર્ડમાં ઇન્સ્ટોલ કરી આપે છે અને ગણતરીની મિનીટોમાં જ તૈયાર થઇ જાય છે ‘ક્લોન ડેબિટ કાર્ડ’. આ પ્રકારની ચોરીનાં કિસ્સા અમદાવાદમાં સામે આવતા પોલીસ પણ હવે એક્શનમાં આવી ગઇ છે. અમદાવાદમાં છેલ્લા છ મહિનામાં ડેબિટ કાર્ડ ક્લોન કરીને એટીએમમાંથી લાખો રૂપિયા ઉપાડી લેવાનાં બે કિસ્સાઓ સામે આવતા પોલીસે લોકોને સચેત કર્યા છે.